laion/Wikipedia-Exotic huggingface dataset:
איחוד (פוליטיקה)

איחוד (וכן איחוד מדיני ואיחוד פוליטי), הוא מונח במדע המדינה המתייחס למסגרת משותפת לשתי ישויות מדיניות או יותר (בדרך כלל מדינות). איחוד כזה יכול להיות חזק או חלש מבחינת המבנה השלטוני והחוקי המקשר בין מרכיביו, ואף להיווצר רק עקב העובדה שאותו אדם עומד בראש הישויות השונות. פדרציה (בעברית "מַאֲחָד") – איחוד בין מדינות שבו כל מדינה מוותרת על ריבונותה המלאה ומעבירה חלק מסמכויותיה לממשלה על-מדינתית ("ממשלה פדרלית", "ממשל פדרלי"), בפרט בענייני חוץ וצבא. מצד שני, לכל מדינה נשמרת מידה ניכרת של עצמאות פנימית, הן בענייני חקיקה (בדרך כלל כל עוד אינה מנוגדת לחוקת הפדרציה) והן בענייני ממשל מקומי ברמת המדינה וברמת הרשויות המקומיות, לרבות הקמה והפעלה של כוחות משטרה ומשמר לאומי. בעולם קיימות כיום כ-28 פדרציות (יתר המדינות הריבוניות בעולם, ברובן המוחלט, הן מדינות שלטון מואחד). קונפדרציה (בעברית "תַאֲחִיד") – איחוד חלקי ומוגבל בין מדינות, שבו נשמר חלק ניכר מריבונותן, והממשלה העל-מדינתית מוגבלת בכוחה ובסמכויותיה. מכיוון שאיחוד קונפדרלי הוא חלש יחסית, איחודים כאלה לרוב אינם נשמרים לאורך זמן, אלא מתהדקים לכדי פדרציה או מתרופפים עד לביטולם (ואז המדינות המרכיבות הופכות למדינות ריבוניות נפרדות לחלוטין). אוּנְיָה פרסונלית (תעתיק מ-Personal union, כלומר "איחוד אישי" או "איחוד פרסונלי") – מונח במשפט הבינלאומי המתאר ישויות מדיניות נפרדות שבראשן עומד אותו האדם. שתי דוגמאות בולטות בימינו לאיחודים כאלה הן: ממלכות חבר העמים הבריטי – 15 מונרכיות חוקתיות שבראשן עומד אותו מונרך (כיום צ'ארלס השלישי), ולכן מצויות במצב של אוניה פרסונלית (למשל קנדה וג'מייקה; המצב תקף לכל צמד מדינות מתוך ה-15). צרפת ואנדורה – עקב המצב הייחודי שבו האדם שנבחר לתפקיד נשיא צרפת מתמנה אוטומטית לאחד משני הנסיכים-שותפים של אנדורה. איחוד אמיתי – מצב שהתפתח מאוניה פרסונלית, שבו שתי מדינות או יותר שבראשן עמד אותו שליט, איחדו גם מוסדות שלטון. שווייץ – נקראת קונפדרציה אך ברבות השנים אימצה מאפיינים פדרליים, והיא מצויה במצב-ביניים (אפשר לראות אותה כפדרציה רופפת או כקונפדרציה הדוקה). האיחוד האירופי – מהווה שילוב של מספר סוגי איחוד, הן של מדינה על-לאומית (כלומר פדרציה), מכיוון שקיימים בה גופי שלטון מרכזיים המחליטים בנושאי כלכלה (בעיקר במדינות גוש האירו) והגירה, והן של קונפדרציה או ברית בין-לאומית, שהרי בענייני צבא, שהם משמעותיים ביותר כדרך להבחין בעצמאות מדינית, כל מדינה מחליטה בעצמה, והגוף העיקרי המאחד אותן, למרות נציג עליון בנושא באיחוד האירופי, הוא למעשה ברית נאט"ו. מדינת שלטון מואחד (גם "מדינה אוניטרית", Unitary state) – מדינה ריבונית הנשלטת כישות אחת שבה השלטון המרכזי הוא הסמכות העליונה. זוהי התצורה הנפוצה ביותר של מדינות ריבוניות בעולם (היתר הן ברובן פדרציות). מדיה וקבצים בנושא איחוד בוויקישיתוף
Dope (שיר של BTS)

"Dope" (בקוריאנית: "쩔어"; הליטון: "Jjeoreo") הוא סינגל של להקת הבנים הדרום קוריאנית BTS. השיר פורסם ב-29 באפריל 2015. "Dope" הוא שיר היפ הופ ומוזיקה אלקטרונית, שעוסק בעשייה המוזיקלית של BTS. הוא נכתב על ידי סלואו ראביט, שוגה וג'יי-הופ בהשתתפות אמנים נוספים. "Dope" הוא הסינגל השני מתוך המיני אלבום The Most Beautiful Moment in Life, Part 1 (אנ') אותו הוא מקדם יחד עם הסינגל "I Need U". הקליפ לשיר שוחרר ב-23 ביוני 2015, וצבר למעלה ממיליון צפיות בפחות מ-15 שעות. לאחר הקרנת הבכורה של הקליפ, השיר הגיע למקום השלישי במצעד שירי העולם הדיגיטליים, למרות העובדה שהשיר שוחרר חודשיים קודם לכן. הסינגל מכר 360,349 עותקים בדרום קוריאה, 100,000 עותקים בארצות הברית וקיבל תואר זהב מ-RIAJ. שנה לאחר מכן נכלל השיר באלבום האוסף הראשון של הלהקה, The Most Beautiful Moment in Life: Young Forever, שפורסם במאי 2016. הווידאו קליפ של השיר הועלה הן לערוץ היוטיוב של ביג היט מיוזיק והן לערוץ 1theK - מיזם שיתופי של כמה חברות מדיה להפצת קליפי קיי-פופ. הקליפ מציג את חברי הלהקה רוקדים בתלבושות המייצגות מקצועות שונים במחסן גדול. לקראת סיום הקליפ הם רוקדים בקומה העליונה של המחסן, מוארים באור זרקורים. באוקטובר 2016 הפך "Dope" לקליפ הראשון של BTS שצבר 100 מיליון צפיות ביוטיוב, ולקליפ הראשון של להקה שאינה משלוש חברות התקליטים הגדולות בקוריאה שהגיע להישג זה. באוגוסט 2018 צבר הקליפ 350 מיליון צפיות, והפך את BTS ללהקה הקוריאנית הראשונה שיצרה שלושה קליפים שהגיעו להישג זה. בפברואר 2022 צבר הקליפ 700 מיליון צפיות. ג'ף בנג'מין ממגזין "בילבורד" כתב שבכוריאוגרפיה של "Dope" מציגים חברי BTS "כמה ממהלכי הריקוד הטובים ביותר שלהם עד כה". באתר Soompi נכתב שבקליפ של השיר, חברי הלהקה הם "ההגדרה של כריזמה". פיליפה דורה ופיטר פוגזלי מאוניברסיטת אדלייד טענו שלאחר שלאורך הקליפ הוצגו חברי הלהקה רוקדים בתלבושות שמייצגות מקצועות שונים ושרים על עבודתם, כאשר הם מוצגים לבסוף בקומה העליונה לאור הזרקורים, כמו על במה, נראה כי הם התעלו באופן סמלי מעל העמל היומיומי שאיפשר את הצלחתם, וכך הקליפ משקף את האידאולוגיה המקובלת בתעשיית הבידור הקוריאנית - לפיה מוסר עבודה חזק, גישה חיובית, מסירות והקרבה צפויים להוביל להצלחה. מידע על השיר "Dope" באתר AllMusic סרטון השיר "Dope" באתר יוטיוב BTS (방탄소년단) - DOPE/SICK (쩔어) - [HebSub], סרטון בערוץ "Michal Haimov Kpop HebSub", באתר יוטיוב Kim So-yeon, BTS’ ‘Dope’ tops 200m YouTube views - The Korea Herald, The Korea Herald, ‏ביולי 2017 ehk38, BTS Is the Definition of Charisma in New MV for “Dope”, Soompi, ‏2 במאי 2015 "BTS' "Dope" Charges to 3rd Place on Billboard's World Digital Songs Chart - Soompi". Soompi. World Digital Songs : Jul 11, 2015 | Billboard Chart Archive, web.archive.org, ‏2017-11-03 Philippa Doré & Peter Pugsley, Genre conventions in K-pop: BTS's 'Dope' music video, Continuum: Journal of Media & Cultural Studies, 2019, עמ' 580-589 doi: 10.1080/10304312.2019.1644293 Jeff Benjamin, BTS Show Off Some Very ‘Dope’ Looks & Dance Moves in New Video, Billboard, ‏4 במאי 2015 ilmare42, BTS’s “Dope” Becomes Their 1st MV To Hit 100 Million Views, Soompi, ‏25 באוקטובר 2016 Tamar Herman, BTS’ ‘Dope’ Video Surpasses 350 Million Views On YouTube, Billboard, ‏1 ביולי 2018 blessedkpop, BTS’s “DOPE” Becomes Their 9th MV To Surpass 700 Million Views, Soompi, ‏9 בפברואר 2022
תנועת עוז

תנועת עוז היא תנועת ילדים שהוקמה בשנת 1989 על ידי יוסף (יוסק'ה) שפירא במטרה ליצור חינוך חברתי ערכי משמעותי דרך החינוך הלא פורמלי כהשלמה לחינוך הילדים בבתי הספר. התנועה יוצרת מענה חברתי, ערכי ותרבותי על ידי פעולות שבועיות, סדנאות חינוכיות, טיולים וסיורי חוויה לאומי ויהודי, סמינריונים וחידונים שיש במהלך השנה לכלל הסניפים. התנועה חברה במועצת ארגוני הילדים והנוער משרד החינוך - שמות השבטים ניתנו על פי המשולש - תורת ישראל (שבט אורה, כתה א'), ארץ ישראל (שבט חמדה, כתה ב') ועם ישראל (שבט עמישב, כתה ג') שמודגש גם בציור סמל התנועה המקורי - לוחות הברית עם דגל ישראל והפסוק מתהילים פרק ח' "מפי עוללים ויונקים יסדת עוז". בתחילת כתה ד' ממשיכים הילדים לאחת מתנועות הנוער הציוניות-דתיות בני עקיבא, אריאל או עזרא (שמתחילה את פעילותה כבר בכתה ג'). התנועה קמה בשנת ה'תשמ"ט (1989) על ידי יוסף שפירא, שר ומזכ"ל תנועת בני עקיבא לשעבר, כתנועה שפועלת בבתי-ספר בשכונות מצוקה. בשנים האחרונות הוקמו סניפי אחר הצהריים שפועלים כמו כל תנועת נוער - פעולת אמצע שבוע ופעולה בשבת. מתכונת זו הופעלה החלה לפעול בשנת תשס"ד בשבת פרשת ויצא ב3 סניפי פתח תקווה : הדר גנים, כפר גנים וכפר אברהם ובסניף בני ברק שהוקמו בשבת פרשת ויחי אותה שנה על ידי רכז מחוז דאז גילי צרפתי ולאחר מכן התרחב לאזור יו"ש ובשאר רחבי הארץ במחוזות יו"ש ומרכז ולאחר מכן גם במחוז צפון ובמחוז דרום (קודם לכן הופעלו הסניפים על ידי בנות שירות לאומי בבתי ספר, תוך השתלבות במערכת השעות של בית הספר). בסוף 2007 נסגרה התנועה בשל גירעונות כספיים. התנועה השתקמה ופעלה תחת התנועות בני עקיבא ועזרא. בשנת 2014 חזרה תנועת עוז לפעילות עצמאית וכיום היא פועלת תחת משרד החינוך כחלק מארגוני הילדים והנוער. מדריכי התנועה הם לשנה אחת, החניכים הנמצאים בתנועות הנוער בני עקיבא {רוב הפעמים} או עזרא שבכיתה ט' או כיתה י' בחלק מן המקרים רשאים להיכנס להדרכה {לא בכל מקום יש סניף עוז} רוב הפעמים הקומונרים הם אחד מהמדריכים של החניכים בתנועת נוער. הצמחת תשתית חינוכית ליצירת חברה יהודית - ציונית - יוצרת, בגיל הצעיר, התם. "עוז עוז זוהי התנועה תנועת הילדים האהובה עוז עוז זוהי הסיסמה כוח וגבורה אצלה נמצא הדגל שלנו גבוה מתנוסס עליו חרוטים כל שורשי העץ עם ישראל, תורת ישראל יחד כאן בארץ ישראל את כל השלושה נכבד ונאהב באורה, בחמדה ובעמישב נגדל ונפרח עם שורשים עמוקים נצמיח פירות טובים ומתוקים נישא תפילה ליושב במרום (*2) ה' עוז לעמו יתן ה' יברך את עמו בשלום!" את ההמנון שרים במקור צוות הווי של בנ"ע, ואליו מלוות תנועות ידיים. אתר האינטרנט הרשמי של תנועת עוז תנועת עוז נסגרה, באתר כיפה, 13 בנובמבר 2007
הילדים שרודפים אחרי כוכבים

הילדים שרודפים אחרי כוכבים (ביפנית: 星を追う子ども) הוא סרט אנימה יפני מהסוגה פנטזיה, אשר יצא במקור לאקרנים בשנת 2011. הסרט נכתב ובוים על ידי מאקוטו שינקאי והופק על ידי אולפני CoMix Wave Films. הקרנת הבכורה של הסרט התקיימה ביפן ב-7 במאי 2011. עלילת הסרט עוקבת אחר הנערה הצעירה אסונה וואטאזה, אשר חיה חיים שליווים ובודדים בעיירה כפרית ביפן. אסונה מבלה את רוב זמנה בהאזנה למוזיקה מסתורית ממקלט רדיו קריסטל שקיבלה במקור מאביה המנוח. יום אחד, תוך כדי שהיא הולכת לביתה היא מותקפת על ידי מפלצת אימתנית אך נער מסותרי בשם שון מציל אותה מהמפלצת. עם זאת, שון נפטר בהמשך ובעקבות כך אסונה יוצאת למסע הרפתקאות אל עולם תת-קרקעי בשם אגארתה יחד עם המורה שלה מר מוריסאקי, על מנת להגיע ממנו לעולם המתים ולהחזיר לחיים את שון בו היא התאהבה, וכמו גם את אשתו המנוחה של מר מוריסאקי. אסונה ווטאס – נערה בת 11 שנאלצה להתבגר במהירות בעקבות אובדן אביה. אסונה מבלה את זמנה בבית עץ בו היא מאזינה למוזיקה מוזרה מרדיו שנתן לה אביה. ריוג'י מוריסאקי – המורה המחליף של אסונה אשר על ידע רב על ארץ אגרתה. ריוג'י מעוניין להחיות את אשתו המנוחה באמצעות שער החיים והמוות. ריוג'י משמש כדמות אב לאסונה. שון קאנא'אן פריסס – ילד מסתורי בן 14 מארץ אגרתה. אסונה מתאהבת בשון לאחר שהוא מציל אותה. שין קאנא'אן פריסס – אחיו הצעיר של שון שנשלח מטעם הכפר שלו לשלוף את גביש הקלוויס מאסונה ומוריסאקי. יואו יאזאקי – החברה הכי טובה של אסונה אשר היא גם תלמידה בכיתה של אסונה. אתר האינטרנט הרשמי של הילדים שרודפים אחרי כוכבים (ביפנית) הילדים שרודפים אחרי כוכבים, ברשת החברתית אקס (טוויטר) "הילדים שרודפים אחרי כוכבים", במסד הנתונים הקולנועיים IMDb (באנגלית) "הילדים שרודפים אחרי כוכבים", באתר AllMovie (באנגלית) "הילדים שרודפים אחרי כוכבים", באתר Rotten Tomatoes (באנגלית) "הילדים שרודפים אחרי כוכבים", במסד הנתונים הקולנועיים KinoPoisk (ברוסית)
מתודולוגיה

מתודולוגיה היא כלל העקרונות, שיטות הפעולה, החוקים וההנחות, אשר מחקר מסוים או העיסוק בדיסציפלינה מסוימת (מדעית, אמנותית או אחרת) – או במדע בכלל – מבוסס עליהם ומונחה על-פיהם. מתודולוגיה עשויה לכלול לא יותר מאשר אוסף פשוט של שיטות ונהלים, או לכלול גם את הרציונל, הגישה הפילוסופית וראיית העולם האונטולוגית והאפיסטמולוגית אשר מעצבת ומנחה אותה. המונח "מתודולוגיה" מתאר גם ענף בפילוסופיה העוסק בלמידתם, חקירתם וניתוחם השיטתי של כלל העקרונות שעל־פיהם מאורגנים ופועלים ענפי המדע השונים ושל אופן פעולתו של המחקר המדעי בכללותו. מחקר כמותי: מתמקד באיסוף נתונים מספריים וניתוחם באמצעות כלים סטטיסטיים. מתאים לשאלות מחקר שניתן למדוד בצורה אובייקטיבית ומדויקת. מחקר איכותני: מתמקד בהבנה מעמיקה של תופעות באמצעות איסוף וניתוח נתונים לא-מספריים, כמו ראיונות, תצפיות ותיאורים מפורטים. מתאים לשאלות מחקר הדורשות הבנה עמוקה ורחבה יותר של הנושא. מחקר משולב: משלב בין שיטות כמותיות ואיכותניות כדי לקבל תמונה שלמה יותר של נושא המחקר. גישה זו מאפשרת ניצול היתרונות של שתי הגישות במקביל. המתודולוגיה היא הבסיס לביצוע מחקר מדעי אמין ומהימן. היא מאפשרת לחוקרים להגדיר בצורה ברורה את שיטות העבודה שלהם, להסביר את הבחירות המתודולוגיות שעשו ולהציג את תהליך המחקר בצורה שקופה וברורה לקוראים. הבנה עמוקה של המתודולוגיה חיונית להבטחת איכות המחקר ולתרומתו לקידום הידע בתחומים השונים. מתודולוגיה מהווה נדבך מרכזי בכל מחקר אקדמי, והיא מספקת את הכלים והעקרונות לביצוע מחקר שיטתי ומעמיק. היא מאפשרת לחוקרים להתמקד בשאלות המחקר שלהם, לבחור את השיטות המתאימות ביותר ולבצע את המחקר בצורה מובנית ומאורגנת. השיטה המדעית מחקר שיטות מחקר - מונחים שיטות מחקר כמותניות מחקר איכותני מחקר מתאמי אתנוגרפיה מתודה (פירושונים) מדיה וקבצים בנושא מתודולוגיה בוויקישיתוף מתודולוגיה, דף שער בספרייה הלאומית Definition of METHODOLOGIES, www.merriam-webster.com (באנגלית) אקדמוס, מהי מתודולוגיה ואיך לבחור אותה? כל מה שצריך לדעת, באתר אקדמוס, ‏2019-09-16 מתודולוגיה - מה זה? דוגמאות, סוגי בעיות מתודולוגיות במחקר ועוד, באתר קל ללמוד, ‏2022-03-14
גראז' האוס

גראז' האוס (Garage house) או גראז' (Garage)‏ או ניו יורק האוס (New York house) או ניו ג'רזי סאונד (New Jersey sound) הוא תת-ז'אנר מוזיקלי של מוזיקת דאנס, שפותח לצד מוזיקת שיקגו האוס‏. תת-ז'אנר זה היה פופולרי מאוד בשנות ה-80 בארצות הברית ובשנות ה-90 בבריטניה, שם התפתחו הז'אנרים המוזיקליים גראז' בריטי וספיד גראז'.‏ בהשוואה לצורות אחרות של מוזיקת האוס, גראז' האוס כולל יותר ריפי פסנתר המושפעים ממוזיקת גוספל ושירה נשית. כמו כן, לעומת שיקגו האוס, גראז' האוס מושפע יותר מ-R&B. "Gwen Guthrie – Padlock (Cassette)". Discogs (באנגלית). ארכיון מ-2021-02-21. נבדק ב-28 במרץ 2021. {{cite web}}: (עזרה) Richler, Howard (1999). A Bawdy Language: How a Second-rate Language Slept Its Way to the Top. Stoddart. p. 22. ISBN 978-0-7737-3186-8. Earl, David (2012). LMMS: A Complete Guide to Dance Music Production Beginner's Guide. Packt Publishing Ltd. ISBN 978-1-84951-705-8. "Garage at Allmusic". Rovi Corporation. ארכיון מ-2015-04-04. נבדק ב-2011-08-27. Saunders, Jesse (1 נוב' 2007). House Music: The Real Story. SandlerComm. p. 118. ISBN 9781604740011. "However, New York did not truly develop a recognized House music scene of its own until 1988 with the success of DJ Todd Terry—not until then did they understand what House music truly was all about. They did, though, have Garage. {{cite book}}: (עזרה) Verderosa, Tony (2002). The techno primer: the essential reference for loop-based music styles. U.S.: Hal Leonard Corporation, 2002. p. 36. ISBN 0634017888.
מעבר לעננים, המקום המובטח

מעבר לעננים, המקום המובטח (ביפנית: 雲のむこう) הוא סרט אנימה יפני שיצא במקור לאקרנים בשנת 2004. זהו סרט העלילתי הראשון שנוצר על ידי מאקוטו שינקאי, אותו הוא צילם, ביים וערך. עלילת הסרט מתרחשת במציאות חלופית בה שטחיה של יפן חולקו לאחר מלחמת העולם השנייה בין ארצות הברית לבין ברית המועצות, כאשר האי הצפוני ביותר, הוקאידו, נמצא בשליטת ברית המועצות ואילו יתר שטחיה של יפן נמצאים תחת שלטון ארצות הברית. השלטונות בהוקאידו בנו מגדל זכוכית ענק, שמטרתו לא ידועה ומעורר חששות בדרום. עלילתו של הסרט עוסקת בשני תלמידי חטיבת הביניים הירוקי פוג'יסאווה וטאקויה שיראקאוו, החיים בחלקה הדרומי של יפן, ואשר חולמים לבנות יחד מטוס ולטוס באמצעותו למגדל הזכוכית המסתורי בהוקאידו, בו ניתן להבחין מרחוק מעיר הולדתם. בעודם בונים את המטוס שלהם, הם נתקלים בילדה בשם סאיורי סוואטרי, אשר מרותקת למיטה בבית החולים עקב מחלה מסתורית. הם מתיידדים איתה ומחליטים לקחת אותה יחד איתם למסע שלהם אל המגדל המסתורי בהוקאידו. הירוקי פוג'יסאווה – גיבור הסרט. הירוקי הוא תלמיד בחטיבת הביניים אשר חולם להיות טייס. הירוקי נחוש לבנות מטוס יחד עם חברו טאקויה. טאקויה שיראקאווה – החבר הכי טוב של הירוקי שגם בעל עניין רב בתחום התעופה. סאיורי סוואטרי – ילדה המרותקת למיטה בבית חולים עקב מחלה מסתורית. היא מתיידדת עם הירוקי וטאקויה שמחליטים לקחת אותה יחד איתם למסע שלהם אל המגדל המסתורי. "מעבר לעננים, המקום המובטח", במסד הנתונים הקולנועיים IMDb (באנגלית) "מעבר לעננים, המקום המובטח", באתר נטפליקס "מעבר לעננים, המקום המובטח", באתר AllMovie (באנגלית) "מעבר לעננים, המקום המובטח", באתר Rotten Tomatoes (באנגלית) "מעבר לעננים, המקום המובטח", במסד הנתונים הקולנועיים KinoPoisk (ברוסית)
מומבהטון

מומבהטון (Moombahton) הוא תת-ז'אנר של מוזיקת דאנס אלקטרונית, מוזיקת האוס ורגאטון, שהופיע לראשונה לאחר הופעתו של הדי ג'יי והמפיק המוזיקלי האמריקאי דייב נאדה (אנ') בוושינגטון די. סי. ב-2009. נאדה טבע את השם כהלחם בסיסים של "מומבה" ("Moombah") ורגאטון (Reggaeton). המאפיינים המזהים למוזיקת מומבהטון כוללים קו בסליין עבה ופרוס, מבנה דרמטי ופעימה דו-שלבית, עם מילוי מהיר של תופים. חלק משירי המומבהטון כוללים סינתיסייזרי רייב וסמפול ראפ א-קפלה. מבחינה מוזיקלית, מוזיקת מומבהטון מערבב את המקורות הקצביים של מוזיקת אלקטרו האוס או האוס, הקצב האיטי של מוזיקת רגאטון, בדרך כלל בין 100–110 פעימות לדקה, בליווי כלי הקשה מקפיצים המושפעים ממוזיקת רגאטון. Fischer, Jonathan L. (24 בדצמבר 2010). "Our Year in Moombahton: How a local DJ created a genre, and why D.C.'s ascendant dance scene couldn't contain it". Washington City Paper. ארכיון מ-2016-03-03. נבדק ב-17 בנובמבר 2011. {{cite web}}: (עזרה) Shepherd, Julianne Escobedo (5 במרץ 2010). "Dave Nada, Creator of moombahton". The Fader. ארכיון מ-2019-09-30. נבדק ב-17 בנובמבר 2011. {{cite web}}: (עזרה)
פסגת אול בלאק

פסגת אול בלאק (באנגלית: All Black Peak) היא הפסגה המרכזית בצד הדרומי-מזרחי של רכס לאנטרמן בארץ ויקטוריה, אנטארקטיקה, המתנשאת ל-2024 מטר במזרח ראש הרי באוורס. שמה של הפסגה ניתן לה בשל צבעה הכהה בשנת 1983, על ידי ועדת השמות האנטארקטית של ניו זילנד בעקבות הצעת הגאולוג ליירד. הפסגה ממוקמת ב-Pennell Coast, אזור באנטארקטיקה בין כף ויליאמס וכף אדייר. מידע על הפסגה
Fat Lip

"Fat Lip" ("שפה נפוחה") הוא שיר של להקת הרוק הקנדית סם 41. השיר הוא הרצועה הרביעית באלבום הבכורה שלהם, All Killer No Filler (2001), והוא יצא לאור כסינגל באפריל 2001. זהו הסינגל המצליח ביותר של הלהקה, והוא הגיע לראש מצעד ה-Billboard Modern Rock Tracks. הוא הגיע למקום ה-66 במצעד בילבורד הוט 100 ולמקום השמיני במצעד הסינגלים הבריטי. "Fat Lip" נכתב על ידי דריק ויבלי, סטיב ג'וקז ודייב בראונסאונד, חברי סם 41, והופק על ידי ג'רי פין. השיר קיבל את שמו ממונח הסלנג לשפה נפוחה הנגרמת מאגרוף לפנים. דריק ויבלי העיד כי זהו השיר האחרון שכתב בשביל האלבום All Killer No Filler. לדבריו: "האלבום כמעט הושלם. השיר בכלל לא היה אמור להיות סינגל. הוא אפילו לא היה אמור להיות שיר. הדבר הראשון שכתבתי היה ריף הגיטרה. ולא בהכרח כתבתי אותו בשביל הרעיון הזה שהיה לי לסוג כזה של פאנק רוק-ראפ. ידעתי שיש לי את רעיון הראפ הישן הזה מעורבב עם פאנק רוק, אבל כתבתי את הריף הזה רק בתור ריף. ובסופו של דבר כתבתי את הפזמון כמה חודשים לאחר מכן. ואז היה לי את הבית הזה, ואף אחד מהם לא היה אמור להיות ביחד. הם היו רק דברים נפרדים שכתבתי במשך הזמן. ואז יום אחד זה התחבר לי, וחשבתי: 'טוב, הם די עובדים טוב יחד. כולם באותו הקצב, כולם באותו המפתח״. שיניתי כמה דברים וגרמתי לזה לעבוד, ואז חשבתי: 'בסדר, יש לי את החלק של הראפ, יש לי ריף, ויש לי פזמון', אבל אין לי את שאר השיר. ואז לקח הרבה זמן עד שהכל התחבר." השיר תואר כשיר פופ-פאנק, סקייט פאנק, ראפ רוק, הארד רוק ואיזי-קו. "הבתים עוסקים במה שעשינו בחיים: לגדול בפרברים, ללכת למסיבות, לבלות עם החברים שלנו ולעשות צרות. הרבה אנשים אומרים שהם מזדהים עם זה", אמר ויבלי. הקליפ, שצולם בפמונה, קליפורניה, דורג במקום ה-75 במצעד "100 הסרטונים הטובים ביותר של MuchMusic". בתחילת הקליפ, הלהקה מבצעת ראפ א-קפלה למחצית הראשונה של הבית הראשון של "It's What We're All About", שיר אחר של הלהקה, לצוות של חנות משקאות. לאחר מכן נראים חברי הלהקה מבצעים את השיר בהופעה מאולתרת מול קהל של מבוגרים צעירים ובני נוער, ובין לבין נראים גם סרטונים קצרים של הקהל, שעושה דברים שונים בסביבת ההופעה. ב-31 ביולי 2022, נעשה לקליפ רימאסטר לאיכות HD. מידע על היצירה "Fat Lip" באתר מיוזיק בריינז מידע על הסינגל "Fat Lip" באתר מיוזיק בריינז מידע על היצירה "Fat Lip" באתר Discogs סרטון השיר "Fat Lip" באתר יוטיוב "Still Killer: Deryck Whibley On Sum 41's "Fat Lip" 20 Years Later". Stereogum (באנגלית). 22 באפריל 2021. נבדק ב-21 בדצמבר 2022. {{cite web}}: (עזרה) "Sum 41: All Killer No Filler. (Album reviews)". HighBeam Business. 29 בספטמבר 2001. אורכב מ-המקור ב-2 באפריל 2015. נבדק ב-5 במאי 2015. {{cite web}}: (עזרה) Weiss, Dan (6 באפריל 2012). "Ten Rap-Rock Songs That Are Actually Awesome". LA Weekly. נבדק ב-9 באוגוסט 2016. {{cite web}}: (עזרה) Childers, Chad (29 באוגוסט 2022). "5 Scenes Stalled by Nu-Metal". Loudwire. נבדק ב-30 באוגוסט 2022. ...while Sum 41 added elements of rap and hard rock into their punk-driven "Fat Lip". {{cite web}}: (עזרה) Edge, Citizen. "What The Hell Is: Easycore". 102.1 the Edge (באנגלית). אורכב מ-המקור ב-2016-02-24. נבדק ב-2017-09-24. Jill, Pesselnick. "The Modern Age." Billboard May 19, 2001: 80. Academic Search Premier. EBSCO. University of Illinois. February 18, 2008. Menapace, Brendan (22 באפריל 2021). "Still Killer: Deryck Whibley On Sum 41's "Fat Lip" 20 Years Later". Stereogum (באנגלית). נבדק ב-21 בדצמבר 2022. {{cite web}}: (עזרה)
טריטוריית מיזורי

טריטוריית מיזורי הייתה טריטוריה מאורגנת מאוגדת של ארצות הברית שהתקיימה מ-4 ביוני 1812 עד 10 באוגוסט 1821. בשנת 1819, טריטוריית ארקנסו נוצרה מחלק מהשטח הדרומי שלה. ב-1821, חלק דרום-מזרחי של השטח התקבל לאיחוד כמדינת מיזורי, והשאר הפך לשטח לא מאורגן במשך מספר שנים. טריטוריית מיזורי נודעה במקור כטריטוריית לואיזיאנה ושמה שונה על ידי הקונגרס האמריקאי ב-4 ביוני 1812, כדי למנוע בלבול עם מדינת לואיזיאנה החדשה, שהתקבלה לאיחוד ב-30 באפריל 1812. ב-1 באוקטובר 1812, ארגן המושל קלארק את חמשת המחוזות המנהליים של טריטוריית לואיזיאנה לשעבר כחמשת המחוזות הראשונים של טריטוריית מיזורי. האמנה האנגלו-אמריקאית משנת 1818 קבעה את הגבול הצפוני של טריטוריית מיזורי עם השטח הבריטי של ארץ רופרט בקו הרוחב ה-49 צפון. זה נתן לטריטוריית מיזורי את עמק הנהר האדום מדרום לקו הרוחב ה-49 ונתן לארץ רופרט את הנתח של עמק נהר מיזורי מצפון לקו הרוחב ה-49. הסכם אדמס-אוניס משנת 1819 קבע את הגבולות הדרומיים והמערביים של השטח עם הטריטוריות הספרדיות של טקסס הספרדית וסנטה פה דה נואבו מקסיקו. ארצות הברית מסרה לספרד חלק ניכר מטריטוריית מיזורי בתמורה לפלורידה הספרדית. האמנה של 1818 והסכם אדמס-אוניס יהיו ההפסדים המשמעותיים האחרונים של שטח ארצות הברית מארצות הברית הרציפה, אם כי הוויתור על אדמות מצפון לקו הרוחב ה-49 יתבררו כוויתור הקבוע היחיד של שטח אמריקאי (השטחים שנמסרו לספרד נכבשו מחדש על ידי ארצות הברית בעקבות סיפוח טקסס ומלחמת ארצות הברית–מקסיקו). ב-2 במרץ 1819, כל הטריטוריה של מיזורי דרומית לקו הרוחב 36°30' צפון, פרט ל- Missouri Bootheel שבין נהר המיסיסיפי לנהר סנט פרנסיס מצפון לקומפלקס ה-36 צפונה, הוגדרה כטריטוריית ארקנסו . (האיות של ארקנסו ישתנה כמה שנים מאוחר יותר, אם כי ההגייה הנכונה של השם תהיה בוויכוח עד 1881). החלק הדרום-מזרחי של טריטוריית מיזורי התקבל לאיחוד כמדינת מיזורי ב-10 באוגוסט 1821. סנט לואיס הייתה בירת הטריטוריה של מיזורי. החלק הנותר של הטריטוריה, המורכב מהמדינות הנוכחיות של איווה, נברסקה והדקוטות, רוב קנזס, ויומינג ומונטנה, וחלקים מקולורדו, מינסוטה וניו מקסיקו, הפך למעשה לטריטוריה לא מאורגנת לאחר שמיזורי הפכה למדינה. ב-1834, החלק שממזרח לנהר מיזורי הוצמד לטריטוריית מישיגן . עם הזמן נוצרו טריטוריות שונות בשלמותן או בחלקן משטחה שנותר: איווה (1838), מינסוטה (1849), קנזס ונברסקה (שתיהן 1854), קולורדו ודקוטה (שתיהן 1861), איידהו (1863), מונטנה ( 1864), וויומינג (1868). במפקד האוכלוסין של ארצות הברית משנת 1820, 15 מחוזות בטריטוריית מיזורי דיווחו על ספירות האוכלוסייה הבאות: "How the City of Jefferson became the State Capital". אורכב מ-המקור ב-7 בפברואר 2005. נבדק ב-9 ביולי 2011. {{cite web}}: (עזרה)
סידן כלורי

סידן כלורי (Calcium chloride) הוא תרכובת יונית שנוסחתה CaCl2 מורכבת מיוני סידן +Ca2 ויוני כלור -Cl. סידן כלורי הוא המלח הנוצר בתגובת הסתירה בין סידן הידרוקסיד לחומצה הידרוכלורית. סידן כלורי הוא מוצק גבישי לבן מסיס במים. החומר היגרוסקופי חזק (בתגובה אקסותרמית) ונוסחתו CaCl2·nH2O כאשר מספר מולקולות המים n יכול להיות 0 (המלח היבש) 1, 2, 4 או 6. השימוש העיקרי בסידן כלורי הוא למניעת קפיאת מים על כבישים, בצורתו היבשה הוא משמש כחומר ייבוש בשל יכולתו לספוח אדי מים מהאוויר. השימוש העיקרי בסידן כלורי הוא למניעת היווצרות שכבת קרח על כבישים. למטרה זו הוא יעיל יותר ממלח בישול ופוגע פחות בצמחייה. למטרה זו משתמשים בחומר ככדורים בקוטר של כמה מילימטרים. לתערובת האוטקטית של סידן כלורי במים בריכוז משקלי 52.6% טמפרטורת קפיאה של כ־50°C - בהשוואה לטמפרטורה אוטקטית של 23°C- בתמיסת NaCl. מכיוון שסידן כלורי הוא חומר היגרוסקופי משתמשים בתמיסה מרוכזת שלו במים למניעת היווצרות אבק בדרכי עפר. עליית אבק נמנעת בזכות שכבת מים דקה הנצמדת לפני הכביש. שימוש נוסף במעבדה: שמירת יובש של קולונות. סידן כלורי משמש בתעשיית המזון כחומר מייצב לירקות משומרים, בהפקת טופו מסויה ובתהליכי ספריפיקציה. מספר E של סידן כלורי הוא E509. מדיה וקבצים בנושא סידן כלורי בוויקישיתוף
עמשא

האם התכוונתם ל... עמשא בן יתר – דמות מקראית הר עמשא – הר בדרום הר חברון הר עמשא (יישוב) – יישוב בסמוך להר
קים ג'י-סו

קוריאה זהו שם קוריאני; שם המשפחה הוא קים. קים ג'י-סו (בקוריאנית: 김지수; נולד ב-24 בדצמבר 2004 בבוצ'און שבקוריאה הדרומית) הוא כדורגלן דרום קוריאני המשחק בעמדת הבלם בקבוצת סונגנאם מליגת המשנה הדרום קוריאנית. קים גדל במחלקות הנוער של בוצ'און דונגוק וסונגנאם. בשנת 2022 החל לשחק בקבוצה הבוגרת של סונגנאם במסגרת ליגת הכדורגל של קוריאה הדרומית. בסך הכל ערך 20 הופעות ליגה במדי הקבוצה הבוגרת של המועדון. ב-26 ביוני 2023 חתם בברנטפורד מהפרמייר ליג, והחל לשחק בקבוצת המילואים של המועדון. נכלל בסגל נבחרת קוריאה הדרומית עד גיל 20 לטורניר גביע העולם עד גיל 20 בשנת 2023. נכלל בסגל נבחרת קוריאה הדרומית לטורניר גביע אסיה 2023, על-אף שלא ערך הופעות במדי הנבחרת עד למועד הזימון. קים ג'י-סו, ברשת החברתית אינסטגרם קים ג'י-סו, באתר Transfermarkt קים ג'י-סו, באתר Soccerway קים ג'י-סו, באתר FootballDatabase.eu Brentford sign Ji-soo Kim באתר הרשמי של ברנטפורד, 26 ביוני 2023 (באנגלית) U-20 월드컵 최종 엔트리 21명 발표 באתר הרשמי של התאחדות הכדורגל הדרום קוריאנית, 5 במאי 2023 (בקוריאנית) 2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)